Official Journal L 271 , 08/10/1998 P. 0012 - 0013



KOMISJONI MÄÄRUS (EÜ) nr 2154/98, 7. oktoober 1998, milles sätestatakse erandina määrustest (EMÜ) nr 3665/87, (EMÜ) nr 3719/88 ja (EÜ) nr 1370/95 erimeetmed sealiha sektoris EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 29. oktoobri 1975. aasta määrust (EMÜ) nr 2759/75 sealihaturu ühise korralduse kohta,1 viimati muudetud määrusega (EÜ) nr 3290/94,2 eriti selle artikli 13 lõiget 12 ja artikli 22 teist lõiku, ning arvestades, et: nõukogu määruses (EMÜ) nr 565/80,3 viimati muudetud määrusega (EMÜ) nr 2026/83,4 on sätestatud eksporditoetuste ettemaksmise üldeeskirjad põllumajandustoodete puhul; komisjoni määrusega (EMÜ) nr 3665/87,5 viimati muudetud määrusega (EÜ) nr 604/98,6 kehtestatakse põllumajandustoodete eksporditoetuste süsteemi kohaldamise üksikasjalikud ühiseeskirjad; komisjoni määrusega (EMÜ) nr 3719/88,7 viimati muudetud määrusega (EÜ) nr 1044/98,8 kehtestatakse põllumajandussaaduste impordi- ja ekspordilitsentside ning eelkinnitussertifikaatide süsteemi kohaldamise üksikasjalikud ühiseeskirjad; komisjoni määrusega (EMÜ) nr 1370/95,9 viimati muudetud määrusega (EÜ) nr 1719/98,10 kehtestatakse sealihasektori ekspordilitsentside süsteemi üksikasjalikud rakenduseeskirjad; alates 1998. aasta augusti teisest poolest Venemaa turul valitsevad probleemid on tõsiselt kahjustanud eksportijate majanduslikke huve ning seeläbi tekkinud olukord on nõrgendanud määrustes (EMÜ) nr 565/80, (EMÜ) nr 3665/87 ja (EMÜ) nr 3719/88 sätestatud ekspordivõimalusi; seepärast on vaja selliseid kahjulikke tagajärgi piirata, võttes vastu erimeetmeid ning pikendades teatavaid toetuste suhtes kohaldatavate määrustega kehtestatud tähtaegu, et eespool nimetatud asjaolude tõttu pooleli jäänud eksporditoimingud võiks lõpule viia; eranditest peaksid tulu saama üksnes need ettevõtjad, kes tõendavad eelkõige nõukogu määruse (EMÜ) nr 4045/8911 (viimati muudetud määrusega (EÜ) nr 3235/9412)artikli 1 lõikes 2 osutatud dokumentide alusel, et litsentse taotledes on eesmärgiks seatud eksport Venemaale; sündmuste arengut silmas pidades peaks käesolev määrus jõustuma viivitamata; käesolevas määruses sätestatud meetmed on kooskõlas sealihaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 1. Käesolevat määrust kohaldatakse nõukogu määruse (EMÜ) nr 2759/75 artikli 1 lõikes 1 loetletud toodete suhtes, mille kohta on välja antud ekspordilitsentsid. 2. Käesolevat määrust kohaldatakse vaid siis, kui ettevõtja tõendab väljaandvale asutusele, et litsentse on taotletud Venemaale eksportimise eesmärgil. Väljaandva asutuse erakorraline hindamine põhineb eelkõige nõukogu määruse (EMÜ) nr 4045/89 artikli 1 lõikes 2 osutatud äridokumentidel. Artikkel 2 Litsentsiomaniku taotluse korral pikendatakse enne 29. augustit 1998 taotletud ja määruse (EÜ) nr 1370/95 kohaselt väljaantud ekspordilitsentside kehtivust 60 päeva võrra, välja arvatud litsentsid, mille kehtivusaeg lõppes enne 1. augustit 1998. Artikkel 3 Toodete suhtes, mille puhul ekspordiga seotud tolliformaalsused on täidetud enne 29. augustit 1998 või mille suhtes kehtis enne seda kuupäeva mõni määruse (EMÜ) nr 565/80 artiklites 4 ja 5 osutatud kord, pikendatakse määruse (EMÜ) nr 3719/88 artikli 30 lõike 1 punkti b alapunktis i ning määruse (EMÜ) nr 3665/87 artikli 4 lõikes 1 ja artikli 32 lõikes 1 osutatud 60päevast tähtaega eksportija taotluse korral 150 päevani. Artikkel 4 Igal neljapäeval teatavad liikmesriigid komisjonile eelmise nädala jooksul artiklites 2 ja 3 nimetatud meetmetega hõlmatud toodete koguse. Artikkel 5 Käesolev määrus jõustub päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 7. oktoober 1998 Komisjoni nimel komisjoni liige Franz FISCHLER 1 EÜT L 282, 1.11.1975, lk 1. 2 EÜT L 349, 31.12.1994, lk 105. 3 EÜT L 62, 7.3.1980, lk 5. 4 EÜT L 199, 22.7.1983, lk 12. 5 EÜT L 351, 14.12.1987, lk 1. 6 EÜT L 80, 18.3.1998, lk 19. 7 EÜT L 331, 2.12.1988, lk 1. 8 EÜT L 149, 20.5.1998, lk 11. 9 EÜT L 133, 17.6.1995, lk 9. 10 EÜT L 215, 1.8.1998, lk 58. 11 EÜT L 388, 30.12.1989, lk 18. 12 EÜT L 338, 28.12.1994, lk 16.